Energizantele, pline de E-uri! Etichetele ascund cantitatea de zahăr pe care o conțin de fapt.
Energizantele conțin numeroase E-uri, dar și cantități mari de zahăr, despre care deseori consumatorii nu sunt informați corect.
Energizantele conțin numeroase E-uri, dar și cantități mari de zahăr, despre care deseori consumatorii nu sunt informați corect/ Foto: pixabay.com
InfoCons - Organizație pentru Protecția Consumatorilor a realizat un studiu pe baza informațiilor ce se regăsesc pe etichetele produselor tip bătură energizantă.
Acestea ascund numeroase E-uri și o cantitate însemnată de zahăr.
Ce substanțe au fost găsite?
În cadrul studiului au fost analizate 77 de tipuri de energizante.
Ca urmare a centralizării și analizării informațiilor ce se regăsesc pe etichetele produselor , au rezultat :
- Din punctul de vedere al ingredientului principal:
- 100% au în compoziție ca prim ingredient apa ;
- 66.23% au în compoziție ca al doilea ingredient zahărul .
- Din punct de vedere al aditivilor alimentari regăsiți în produse :
- 100% din produse au în compoziție E-uri (aditivi alimentari);
Numericul de aditivi alimentari variază între 3 – 12:
1.30% din produse au în compoziție 12 E-uri (aditivi alimentari) ;
2.60% din produse au în compoziție 10 E-uri (aditivi alimentari) ;
12.99% din produse au în compoziție 9 E-uri (aditivi alimentari) ;
3.90% din produse au în compoziție 8 E-uri (aditivi alimentari) ;
19.48% din produse au în compoziție 7 E-uri (aditivi alimentari) ;
15.58% din produse au în compoziție 6 E-uri (aditivi alimentari) ;
24.67% din produse au în compoziție 5 E-uri (aditivi alimentari) ;
12.99% din produse au în compoziție 4 E-uri (aditivi alimentari) ;
6.49% din produse au în compoziție 3 E-uri (aditivi alimentari) ;
Din punct de vedere al produselor ce conțin aditivi alimentari regăsiți frecvent , situația se prezintă astfel:
- 100% dintre produsele studiate au avut în componență acid citric (E330);
- 89.61% dintre produsele studiate au avut în componență dioxid de carbon (E290);
- 85.71% dintre produsele studiate au avut în componență citrate de sodiu (E331).
Toate produsele studiate au avut menționate pe etichetă informațiile nutriționale, cantități raportate la 100 ml de produs .
De asemenea, cantitatea de taurină se situează între 0.02mg și 200mg raportate la 100 ml de produs, pentru produsele studiate.
Cantitatea de cafeină se situează între 30mg și 48mg , raportată la 100 ml de produs.
Totodată, toate produsele studiate au menționat pe etichetă faptul că produsul nu este recomandat copiilor, femeilor însărcinate sau celor care alăptează.
Energizantele, INTERZISE minorilor
Vânzarea de energizante către minori este interzisă, în urma legii votate în Parlament la finalul lunii februarie.
Proiectul de lege reglementează interzicerea comercializării băuturilor energizante care conţin combinaţii variate de carbohidraţi vitamine, minerale, cu două sau mai multe substanţe precum cafeină, taurină, carnitină, guarana, glucuronolactona şi alţi compuşi cu efect de stimulare a sistemului nervos central în incinta unei instituţii de învăţământ, a unei instituţii de sănătate ori destinate ocrotirii speciale a unor categorii de persoane defavorizate.
CITEȘTE ȘI:
Consumul excesiv de energizante în rândul tinerilor, o problemă de sănătate publică. Aproape 20% dintre copii cu vârsta sub 10 ani consumă diverse tipuri de băuturi energizante
Proiectul interzice inclusiv vânzarea de băuturi energizante prin intermediul automatelor de băuturi răcoritoare.
Potrivit unui amendament adoptat de plen, constituie contravenţie săvârşirea oricăreia dintre următoarele fapte, dacă nu sunt comise în astfel de condiţii încât, conform legii penale, să fie considerate infracţiuni, comercializarea sau oferirea cu titlu gratuit, inclusiv prin automate comerciale, a băuturilor energizante către minori de către unităţile autorizate să le comercializeze.
Proiectul introduce amenzi pentru operatorii economici care încalcă aceste prevederi de până la 30.000 de lei, în funcţie de gravitatea faptei. În cazul repetării contravenţiilor prevăzute de proiect, se dispune, de asemenea, măsura suspendării activităţii localului public pe o perioadă cuprinsă între 10 şi 30 de zile.
Citiți monitorulcj.ro și pe Google News
CITEȘTE ȘI: